Smoldalen naturreservat

Smoldalen naturreservat er et naturreservat i Trysil kommune. Det består av et område mellom Drevdalen og Ljørdalen. Området ble vernet 2. september 2005, utvidet 20. desember 2024. Reservatet inngår i verneplan for skogvern. Motorisert ferdsel er forbudt, herunder landing og start med luftfartøy. Sykling, ridning og bruk av hest er forbudt med unntak for sykling på sti avmerket på vernekartet. Verneforskriften sier at formålet med vernet er «å bevare et område som a. representerer en bestemt type natur i form av et større område med gammel gran- og furuskog med innslag av skog som er tilnærmet upåvirket av hogst. b. har særskilt naturvitenskapelig verdi i form av mange forskjellige granskogstyper og en interessant fordeling av gran- og furuskog som skyldes variasjon i løsmasser og vanntilgang. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser